पाएं अपने शहर की ताज़ा ख़बरें और फ्री ई-पेपरडाउनलोड करें
रोडवेज बसों में आमजन को सुरक्षित यात्रा करवाने के उद्देश्य से राजस्थान राज्य पथ परिवहन निगम ने बस की अनुबंध दरों में 10 प्रतिशत की छूट दी है। हाल ही में दी गई यह छूट 30 जून तक प्रभावी रहेगी। जंक्शन डिपो स्थित रोडवेज डिपो मुख्य प्रबंधक रणधीर सिंह ने बताया कि राजस्थान रोडवेज की साधारण व एक्सप्रेस बस को न्यूनतम 12 घंटे से कितने भी समय के लिए अनुबंध पर ली जा सकती है।
अनुबंध पर देने वाले व्यक्ति को राज्य सरकार द्वारा जारी मानक संचालन प्रक्रिया (एसओपी) की पालना करनी होगी। उन्होंने बताया कि राजस्थान रोडवेज की बसों को राज्य में अनुबंध पर लेने के लिए वर्तमान में 200 किलोमीटर 12 घंटे के लिए 9200 रुपए, 250 किलोमीटर 12-15 घंटे 11500 रुपए, 300 किलोमीटर 15-18 घंटे 13800 रुपए, 350 किलोमीटर 18-21 घंटे 16100 रुपए, 400 किलोमीटर 21-24 घण्टे 18400 रुपए एवं अतिरिक्त प्रति किलोमीटर के लिए 46 रुपए निर्धारित है।
इसमें से 10 प्रतिशत की छूट दी जावेगी। उन्होंने बताया कि राजस्थान रोडवेज की बसों को अंतरराज्यीय अनुबंध पर लेने के लिए वर्तमान में 200 किलोमीटर 12 घंटे के लिए 10200 रुपए, 250 किलोमीटर 12-15 घंटे 12750 रुपए, 300 किलोमीटर 15-18 घंटे 15300 रुपए, 350 किलोमीटर 18-21 घंटे 17850 रुपए, 400 किलोमीटर 21-24 घंटे 20400 रुपए एवं अतिरिक्त प्रति किलोमीटर के लिए 51 रुपये निर्धारित है इसमें से 10 प्रतिशत की छूट दी जाएगी।
उल्लेखनीय है कि राजस्थान रोडवेज की बस को कोई भी व्यक्ति एक स्थान से दूसरे स्थान के लिये निर्धारित शुल्क आगार के मुख्य प्रबंधक को अग्रिम भुगतान कर अनुबंध पर ले सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn